ברנרדו סילבה

ברנרדו מוטה וייגה די קרבאליו אי סילבה (בפורטוגזית: Bernardo Mota Veiga de Carvalho e Silva; נולד ב-10 באוגוסט 1994 בליסבון שבפורטוגל) הוא כדורגלן פורטוגלי המשחק בעמדת הקיצוני בקבוצת מנצ'סטר סיטי מהפרמייר ליג ובנבחרת פורטוגל. סילבה נולד בליסבון שבפורטוגל וגדל במחלקת הנוער של בנפיקה ליסבון. בעונת 2013/2014 החל סילבה לשחק בבנפיקה ליסבון ב', קבוצת המילואים של בנפיקה ליסבון, ששיחקה בליגה הפורטוגלית השנייה. ב-10 באוגוסט 2013 הוא ערך את הופעת הבכורה שלו בקבוצה, כשנכנס כמחליף בדקה ה-62 בתיקו 0-0 נגד טרופנסה במסגרת המחזור הראשון בליגה. ב-23 בספטמבר 2013 הבקיע סילבה את שער הבכורה שלו בקבוצת המילואים, שער בדקה ה-51 בניצחון 1–3 על ספורטינג בראגה ב', קבוצת המילואים של ספורטינג בראגה. הוא סיים את העונה עם 38 הופעות בליגה הפורטוגלית השנייה, בהן הבקיע 7 שערים. סילבה ערך בעונת 2013/2014 גם שלוש הופעות במדי בנפיקה ליסבון, אחת בכל מסגרת: ב-19 באוקטובר 2013 הוא שיחק בגביע הפורטוגלי, כשנכנס כמחליף בדקה ה-80 בניצחון 0–1 על סינפאס; ב-25 בינואר 2014 הוא שיחק בגביע הליגה הפורטוגלית, כשנכנס כמחליף בדקה ה-77 בניצחון 0–1 על ז'יל ויסנטה; ב-10 במאי 2014 הוא שיחק בליגת העל הפורטוגלית, כשנכנס כמחליף בדקה ה-80 בהפסד 1–2 לפורטו במסגרת המחזור ה-30. ב-7 באוגוסט 2014 הושאל סילבה למונקו מליגת העל הצרפתית למשך עונה אחת. ב-17 באוגוסט 2014 ערך סילבה את הופעת הבכורה שלו במועדון, כשנכנס כמחליף בדקה ה-76 בהפסד 1–4 לבורדו במסגרת המחזור השני בליגה. ב-16 בספטמבר 2014 ערך סילבה את הופעת הבכורה שלו בליגת האלופות, כשנכנס כמחליף בדקה ה-57 בניצחון 0–1 על באייר לברקוזן במסגרת המחזור הראשון בשלב הבתים לעונת 2014/2015. ב-14 בדצמבר 2014 הבקיע סילבה את שער הבכורה שלו במועדון, שער בדקה ה-67 בניצחון 0–1 על אולימפיק מרסיי במסגרת המחזור ה-18 בליגה. ב-20 בינואר 2015, לאחר חצי עונה בה שיחק סילבה במונקו, הודיעה בנפיקה ליסבון כי הוא נמכר למונקו תמורת 15.75 מיליון אירו. הוא חתם על חוזה ל-4 שנים וחצי במועדון. את עונת 2014/2015 סיים סילבה עם 32 הופעות ליגה, בהן הבקיע 9 שערים. בסך הכל ערך סילבה 101 הופעות ליגה במועדון, בהן הבקיע 24 שערים. הוא זכה עם המועדון בליגת העל הצרפתית לעונת 2016/2017. ב-26 במאי 2017 חתם סילבה במנצ'סטר סיטי מהפרמייר ליג. ב-12 באוגוסט 2017 ערך את הופעתו הבכורה בניצחון 2–0 על ברייטון אנד הוב אלביון, ב-14 באוקטובר 2017 הבקיע את שערו הראשון בקבוצה בניצחון קבוצתו 7–2 על סטוק סיטי. ב-2023 עזר קבוצתו מנצסטר סיטי לזכות בליגת האלופות נגד אינטר האיטלקית 1-0 לראשונה בתולדותיה עם בישול בגמר וצמד בחצי גמר נגד ריאל מדריד ב-31 במרץ 2015 ערך סילבה את הופעת הבכורה שלו בנבחרת פורטוגל, כששיחק 61 דקות בהפסד 0–2 במשחק ידידות לנבחרת כף ורדה. ב-1 בספטמבר 2016 הבקיע סילבה את שער הבכורה שלו בנבחרת, שער בדקה ה-76 בניצחון 5–0 על נבחרת גיברלטר במשחק ידידות. נכלל בסגל נבחרת פורטוגל לטורניר מונדיאל 2022. נכלל בסגל נבחרת פורטוגל לטורניר יורו 2024. בנפיקה ליסבון אליפות פורטוגל (1): 2013/2014 הגביע הפורטוגלי (1): 2013/2014 גביע הליגה הפורטוגלית (1): 2013/2014 מונקו אליפות צרפת (1): 2016/2017 מנצ'סטר סיטי ליגת האלופות: 2022/2023 אליפות אנגליה (5): 2017/18, 2018/19, 2020/21, 2021/2022, 2022/2023, 2023/2024 גביע אנגלי: 2018/2019, 2022/2023 גביע הליגה האנגלית (4): 2017/2018, 2018/2019, 2019/2020, 2020/2021 מגן הקהילה (2): 2018, 2019 הסופר קאפ האירופי: 2023 ליגת האומות: 2019 מקום שלישי בגביע הקונפדרציות: 2017 אישיים פריצת העונה בליגה הפורטוגלית השנייה (1): 2013/2014 שחקן החודש בליגה הפורטוגלית השנייה (3): אוקטובר 2013, דצמבר 2013, ינואר 2014 נבחרת הטורניר באליפות אירופה בכדורגל עד גיל 21: 2015 השחקן המצטיין של ליגת האומות: 2018/2019 מדיה וקבצים בנושא ברנרדו סילבה בוויקישיתוף ברנרדו סילבה, ברשת החברתית פייסבוק ברנרדו סילבה, ברשת החברתית אקס (טוויטר) ברנרדו סילבה, ברשת החברתית אינסטגרם ברנרדו סילבה, באתר Transfermarkt ברנרדו סילבה, באתר Soccerway ברנרדו סילבה, באתר BDFutbol ברנרדו סילבה, באתר WorldFootball.net ברנרדו סילבה, באתר National Football Teams ברנרדו סילבה, באתר FootballDatabase.eu ברנרדו סילבה, באתר ESPN A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)